เมื่อ3อาทิตย์ก่อนมีพสพ.กันแล้วกินยาคุมฉุกเฉินไป แล้วผ่านมา2อาทิตย์ก็เป็นเมนส์พอผ่านไปหลังจากนั้นก็มีพสพ.กันอีก แต่ครั้งนี้เผลอหลั่งใส่ปากช่องคลอดแล้วผ่านมา4วันก็มีเลือดออกมานิดนึงตอนปัสสาวะสีชมพู แบบนี้ท้องไหมครับ แล้วถ้ากินยายาทำแท้งจะเป็นอะไรมั้ย
สวัสดีค่ะ การมีเพศสัมพันธ์เมื่อ 3 สัปดาห์ก่อน หากได้ทานยาคุมฉุกเฉินไป โอกาสในการตั้งครรภ์ก็ถือว่ามีน้อย และหากหลังจากนั้น 2 สัปดาห์ ได้มีประจำเดือนมา ก็แสดงว่าไม่ได้มีการตั้งครรภ์เกิดขึ้นค่ะหลังจากที่มีประจำเดือนมาแล้ว หากได้มีเพศสัมพันธ์อีก ก็จะมีโอกาสตั้งครรภ์ได้ส่วนหลังจากนั้น 4 วัน การที่มีเลือดออกมาเล็กน้อย และปัสสาวะสีชมพู ก็อาจเกิดจากการติดเชื้อในทางเดินปัสสาวะ หรือมีการติดเชื้อทางเพศสัมพันธ์ได้ ทั้งนี้ หากอาการเป็นต่อเนื่อง ก็ควรไปพบแพทย์เพื่อรักษาค่ะ ในเบื้องต้น ควรดื่มน้ำเปล่ามากๆ และงดการมีเพศสัมพันธ์ไปก่อนค่ะสำหรับเรื่องการตั้งครรภ์ เมื่อผ่านไป 2 สัปดาห์ ก็ควรตรวจดูว่ามีการตั้งครรภ์หรือไม่ ส่วนการทานยาคุมฉุกเฉิน จะไม่สามารถช่วยป้องกันการตั้งครรภ์ได้แล้ว เนื่องจากผ่านมา 4 วันแล้วค่ะ ส่วนเรื่องการจะทำแท้งนั้น ควรรอตรวจให้แน่ใจก่อนว่ามีการตั้งครรภ์หรือไม่ค่ะ อาจไม่ได้มีการตั้งครรภ์เกิดขึ้นก็ได้